Maria Dimitrova Petkova (bulgarsk: Мария Димитрова Петкова, født 3. november 1950 i Plovdiv) er en tidligere bulgarsk diskoskaster. I OL 1976 i Montreal tok hun olympisk sølvmedalje bak Evelin Schlaak, en prestasjon hun gjentok i Moskva-OL i 1980. I en konkurranse i Sofia 13. juli 1980 satte Petkova ny verdensrekord med et kast på 71.80 meter, en rekord som stod seg i nesten tre år til Galina Savinkova kastet 73.26 meter. Under EM 1982 i Athen skaffet hun seg en ny sølvmedalje, denne gang bak Tsvetanka Khristova. Petkova sin siste store prestasjon i et internasjonalt mesterskap var sølvmedaljen fra VM 1983 i Helsingfors.